AlexejDobrolubov/national_council_slovak_2010 huggingface dataset:
88. schôdza NR SR - 10.deň - B. popoludní
Dátum: 2023-03-29
Poslanec: Pročko, Jozef (OĽANO)
Druh vystúpenia: Vystúpenie s faktickou poznámkou

128. Pán Habánik, ja som učil len dva roky, nie ako vy tých dvadsať, ale musím povedať, že ja, vy ste, chcem, aby ste mi odpovedali, vy ste učili nejaký predmet tiež? (Reakcia z pléna.) Potom? Áno, alebo niečo? Lebo ste lektor, takže, ale asi áno, lebo... (Kýchnutie v sále.) Je pravda, na zdravie, neurazte sa, ale ja som sa musel tak, nejaký taký dar, ako niektorí moji kolegovia, takí tí učitelia, ktorí, no vy ste tu, vy ste tu uspali všetkých, ale to berte len, to vám nechcem, nechcem vás uraziť, to bolo také trošku monotónne, ale to len naozaj len tak na margo. Ja chcem povedať, že vy ste povedali na záver, že chcete zvolávať teraz výbor, teraz to chcete zvolávať, ja neviem, ja si myslím, že dosť bolo času predtým, aj SMER mal dosť, dosť času a chcem, aby ste mi aj odpovedali na to, že či ste sa aj vy zapojili teda do prípravy a či ste boli aktívny alebo len teraz ste vystúpili s tým, že počkáme si na druhé čítanie, my to nepodporíme, a v druhom čítaní možno to podporíme. No tak to podporte v prvom čítaní a potom uvidíte, že či v druhom čítaní to podporíte alebo nie. Pretože to mi príde trošku také, také alibistické. Ja som vás pozorne počúval a opakujem ešte raz, že fakt som si musel niekedy aj fúknuť do nosa, aby som nezaspal. Ja mám pocit taký, že naozaj že je čo zlepšovať. A hovorili ste k niektorým veciam aj k veci. Ale ešte raz, to, čo ste rozprávali k veci, či ste aj konzultovali s tým ministerstvom. Či len teraz ste prišli s tým, že zrazu toto, toto, toto, toto, toto, toto treba, toto treba. Či ste povedali tomu ministerstvu, toto treba zlepšiť, toto treba zlepšiť, poďme s týmto. Ja neverím, že by vás aj Gröhling alebo teraz terajší minister boli, poslali preč, tomu neverím. Takže toto chcem vedieť, či ste sa aj vy aktívne zapojili do prípravy. Ďakujem. A ospravedlňujem sa teda, to len tak naozaj, že mal som takého učiteľa, pri ktorom som zaspal.
90. schôdza NR SR - 4.deň - A. dopoludnia
Dátum: 2023-05-05
Poslanec: Pleštinská, Zita (OĽANO)
Druh vystúpenia: Vystúpenie s faktickou poznámkou

138. Ďakujem pekne, pán predsedajúci. Pán kolega Milan Vetrák, chcela by som sa ti poďakovať za tvoju veľmi zodpovednú, mravenčiu prácu, už to svedčí, že tento návrh zákona vlastne bol podaný v auguste 2022, takže uplynulo už takmer trištvrte roka, boli k nemu veľmi intenzívne diskusie. A chcela by som vlastne vyzdvihnúť aj takú ústretovosť pána podpredsedu vlády Štefana Holého nájsť kompromis v tejto oblasti. Územnoplánovacia dokumentácia je snáď najdôležitejší dokument pre každú obec, mesto, vyšší územný celok a vítam tento pozmeňujúci návrh, ktorý dáva kompetencie aj zastupiteľstvu, nielen starostovi alebo primátorovi, zvyšuje vlastne takú, myslím, aj dôležitosť poslaneckého zboru a poslancov rozhodovať o tom, aký bude rozvoj tej príslušnej obce a mesta. Verím, že tie obce, ktoré zatiaľ ešte nemajú územnoplánovacie dokumentácie, tak budú sa snažiť čo najrýchlejšie si ich zadovážiť, posledný termín je vlastne rok 2032 a ja verím, že všetky obce, všetky mestá budú mať také dokumentácie, aby aj ten úrad, ktorý vlastne bude spravovať túto dôležitú legislatívu, mal vlastne tie možnosti a vedel rozhodovať v oblasti stavebnej legislatívy. Chcela by som vyzdvihnúť dôležitosť stavebnej legislatívy aj napriek tomu, že je piatok a tá sála vlastne nie je možno taká, ako by sme si priali, ale skutočne podľa tejto stavebnej legislatívy bude fungovať celý rozvoj Slovenskej republiky, takže je to veľmi-veľmi dôležitá legislatíva. Ďakujem pekne.
90. schôdza NR SR - 4.deň - A. dopoludnia
Dátum: 2023-05-05
Poslanec: Pleštinská, Zita (OĽANO)
Druh vystúpenia: Vystúpenie s faktickou poznámkou

114. Ďakujem pekne, pán predsedajúci. Vážené kolegyne, vážení kolegovia, vážený kolega, ktorý bol teraz v rozprave, Jarko Šíbl, ja ťa chcem ubezpečiť, že čo sa týka zadania, to bol pre nás tiež veľmi veľký problém, preto po dohode s navrhovateľmi sa už tieto záležitosti ohľadom zadania odstránili, pretože sa podával pozmeňovací návrh vo výbore pre verejnú správu a regionálny rozvoj. Rovnako aj pre nás bol problém, boli správne poplatky. Aj toto sa vyriešilo vlastne v pozmeňovacom návrhu a takisto aj otázka, otázka systému Urbion, ktorý bol tiež vlastne problémom, tak je vlastne v bode, v ďalších bodoch môjho pozmeňujúceho návrhu. Takže všetko to, čo si povedal, tak ťa ubezpečujem, že v mojom pozmeňovacom návrhu sa nachádza. Možno by trebalo povedať, že skutočne toto je veľmi dôležitý zákon, pretože odstraňuje prekážky fungovania novej stavebnej legislatívy v osobitnej právnej úprave a reflektuje na zmeny procesov územného konania a výstavby. Možno sme nehovorili o účinnosti navrhovanej právnej úpravy. Navrhuje sa od 1. septembra 2023 vo vzťahu k niektorým zmenám v zákone o hlavnom meste Slovenskej republiky Bratislave a od 1. apríla 2024 vo vzťahu k ostatným ustanoveniam. Ja verím, že môj pozmeňovací návrh, ktorý verím, že bude v pléne prijatý, odstráni tie pochybnosti, ktoré si tu v rozprave povedal. Ďakujem pekne.
90. schôdza NR SR - 3.deň - B. popoludní
Dátum: 2023-05-04
Poslanec: Pleštinská, Zita (OĽANO)
Druh vystúpenia: Vystúpenie s faktickou poznámkou

164. Ďakujem pekne, pán predsedajúci. Školský zákon je veľmi dôležitý pre všetkých zainteresovaných, či už pedagógov alebo rodičov, žiakov, ale hlavne je dôležitý pre žiakov. Teším sa, keď sa nájde konsenzus, pretože takýto zákon má šancu v tejto snemovni prejsť a určite bude zohľadňovať všetky pripomienky všetkých zainteresovaných. A rovnako ma teší, Janka, aj tvoja iniciatíva, keďže vždy myslíš na zdravotne znevýhodnených žiakov, ktorí sa zaslúžia našu pozornosť. Takže ďakujem všetkým a som rada, že som mohla byť súčasťou tejto diskusie.
90. schôdza NR SR - 3.deň - A. dopoludnia
Dátum: 2023-05-04
Poslanec: Pleštinská, Zita (OĽANO)
Druh vystúpenia: Vystúpenie s faktickou poznámkou

63. Ďakujem pekne, kolegovia, by som sa chcela poďakovať za vašu podporu a verím, že aj ostatní kolegovia, kolegyne tento môj návrh podporia, zároveň by som možno chcela odpovedať aj na otázku obce. Tento návrh zákona bol prejednaný so ZMOS-om, teda s Úniou miest Slovenska, a vlastne sa zakomponovali tie ich pripomienky do pozmeňováku, ktorý bol daný k legislatíve a prešiel na výbore pre verejnú správu, a v podstate bude veľmi dôležitá teda územnoplánovacia dokumentácia. Je pravda, že niektoré obce ju nemajú, ale do roku 2032 ju budú musieť mať všetky obce, čiže vlastne už občania sa budú môcť vyjadriť vlastne v tomto štádiu a potom v ďalšom tom kroku bude záväzné stanovisko, ktoré obec bude naďalej vydávať. Takže obce nebudú, ani mestá, nebudú vynechané z tohto celého procesu a takisto, ako dával vlastne pozmeňujúci návrh aj kolega Svrček, že vlastne tam dokonca budú môcť sa vlastne v referende vyjadrovať k jednotlivým stavbám a jednotlivým procesom na svojom území.
90. schôdza NR SR - 3.deň - A. dopoludnia
Dátum: 2023-05-04
Poslanec: Pleštinská, Zita (OĽANO)
Druh vystúpenia: Vystúpenie s faktickou poznámkou

18. Ďakujem, pán predsedajúci. Keby som bola dostala slovo prvá ako spravodajkyňa, bola by som ubezpečila pána ministra, že zadanie zostalo v pôvodnom znení na základe môjho pozmeňovacieho návrhu, ktorý som predložila na zasadnutí výboru 2. mája 2023 a výbor ho schválil. Aj pre mňa bolo zadanie veľmi dôležitým bodom a v zákone 200/2022 Z. z. o územnom plánovaní sme ho veľmi citlivo precizovali s predkladateľmi, ale zostal tak, ako sme sa dohodli. Takže toto je prvý bod. Čo sa týka správnych poplatkov, tiež máme ako s tým problém, a preto navrhujem v mojom pozmeňujúcom návrhu, aby sa tento článok XV zo zákona vypustil. Čiže aj to zdôvodním aj prednesiem pozmeňujúci návrh. A rovnako sa budem zaoberať aj otázkou Urbionu a súvislosti s katastrálnym úradom, ktorý tiež vysvetlím a potom prednesiem pozmeňujúci návrh. Čiže niektoré tie problémy, ktoré pán minister spomenul, tak sú už vlastne vyriešené. A keď bude môj pozmeňujúci návrh schválený, tak aj otázka správnych poplatkov sa bude potom riešiť v samostatnom zákone o poplatkoch. A rovnako aj vypúšťam problematický článok IV v článku V, to je otázka Bratislavy a mestských častí, na základe dohody s mestskými časťami a Bratislavou. Takže v mojom pozmeňujúcom návrhu vyriešim ešte tie problémy, ktoré pán minister tu spomenul.
88. schôdza NR SR - 10.deň - B. popoludní
Dátum: 2023-03-29
Poslanec: Pleštinská, Zita (OĽANO)
Druh vystúpenia: Vystúpenie

142. Ďakujem, pán predsedajúci. Vážené kolegyne, kolegovia, vážený pán minister, prečítam zápisnicu o výsledku verejného hlasovania o návrhu na voľbu členov Rady pre mediálne služby, ktoré sa konalo 29. marca 2023. Na verejné hlasovanie o návrhu na voľbu členov Rady pre mediálne služby bolo vydaných a poslanci si osobne prevzali 130 hlasovacích lístkov, teda na voľbe bolo prítomných 130 poslancov. Po vykonaní verejného hlasovania overovatelia Národnej rady Slovenskej republiky spočítali hlasy a zistili, že vo verejnom hlasovaní o návrhu na voľbu členov Rady pre mediálne služby všetci poslanci odovzdali hlasovacie lístky. Zo 130 odovzdaných hlasovacích lístkov bol 1 neplatný a 129 platných. Podľa platných hlasovacích lístkov overovatelia zistili, že: - za Andreja Cox - hlasovalo za 78 poslancov, hlasovalo proti 6 poslancov, zdržalo sa hlasovania 45 poslancov; - za Andrea Erdősová - hlasovalo za 2 poslanci, hlasovali proti 11 poslancov, zdržalo sa hlasovania 116 poslancov; - za Martin Figura - hlasovalo za 0 poslancov, hlasovalo proti 10 poslancov, zdržalo sa hlasovania 119 poslancov; - za Martin Kasarda - hlasovalo za 42 poslancov, hlasovalo proti 9 poslancov, zdržalo sa hlasovania 79 poslancov; - za Zoltán Pék - hlasovalo za 1 poslanec, hlasovalo proti 12 poslancov, zdržalo sa hlasovania 116 poslancov; - za Vladimír Repčík hlasovalo za 3 poslanci, hlasovalo proti 12 poslancov, zdržalo sa hlasovania 114 poslancov; - za Tomáš Sasák hlasovalo za 0 poslancov, hlasovalo proti 11 poslancov, zdržalo sa hlasovania 118 poslancov; - za Milan Sedláček, hlasovalo za 35 poslancov, hlasovalo proti 6 poslancov, zdržalo sa hlasovania 88 poslancov; - za Nataša Slavíková, hlasovalo za 37 poslancov, hlasovalo proti 6 poslancov, zdržalo sa hlasovania 86 poslancov; - za Mária Tóthová Šimčáková, hlasovalo za 6 poslancov, hlasovalo proti 11 poslancov, zdržalo sa hlasovania 112 poslancov; - za Roman Vavro, hlasovalo za 1 poslanec, hlasovalo proti 11 poslancov, zdržalo sa hlasovania 117 poslancov; - za Andrej Zmeček, hlasovalo za 38 poslancov, hlasovalo proti 7 poslancov, zdržalo sa hlasovania 84 poslancov. Na voľbu členov Rady pre mediálne služby je potrebný súhlas nadpolovičnej väčšiny prítomných poslancov. Overovatelia konštatujú, že vo verejnom hlasovaní bola za člena Rady pre mediálne služby zvolená Andrea Cox. Keďže nebol zvolený potrebný počet členov Rady, vykoná sa opakovaná voľba, do ktorej postupujú všetci navrhnutí kandidáti, ktorí neboli zvolení. Overovatelia poverujú svojho člena, Zitu Pleštinskú, oznámiť výsledok hlasovania Národnej rade Slovenskej republiky.
88. schôdza NR SR - 10.deň - B. popoludní
Dátum: 2023-03-29
Poslanec: Pleštinská, Zita (OĽANO)
Druh vystúpenia: Vystúpenie v rozprave

76. Ďakujem, pán predsedajúci. Ja by som chcela milú snemovňu, vás, milí, milé kolegyne, kolegovia, poprosiť, aby ste hlasovali za tento návrh skupiny 34 poslancov Národnej rady Slovenskej republiky na prijatie uznesenia Národnej rady Slovenskej republiky k stanovisku Slovenskej republiky k podpore Ukrajiny v kontexte vojenskej agresie Ruskej federácii, je to tlač 1533 a budeme hlasovať dnes o sedemnástej hodine.
88. schôdza NR SR - 10.deň - B. popoludní
Dátum: 2023-03-29
Poslanec: Pleštinská, Zita (OĽANO)
Druh vystúpenia: Vystúpenie s faktickou poznámkou

64. Ďakujem pekne. Ďakujem, Anka, za tvoje vystúpenie. Dnes doobeda vystúpila v parlamente pani podpredsedníčka ukrajinského parlamentu Olena Kondratiuk a chcela by som jej ozná... teda odkázať, že v uznesení 34 signatárov je zakotvené, že Slovenská republika podporuje poskytovanie všestrannej politickej, vojenskej, humanitárnej, materiálnej a makro-finančnej pomoci a podpory Ukrajine, ktorá má na základe článku 51 Charty OSN neodňateľné právo na sebaobranu v prípade ozbrojeného útoku. Slovenská republika dôrazne odsudzuje ničím nevyprovokovanú a neobhájiteľnú vojenskú agresiu Ruskej federácie proti Ukrajine. Slovenská republika vedená trpkou historickou skúsenosťou z mníchovského diktátu v roku 1938 silne podporuje zvrchovanosť, nezávislosť a územnú celistvosť Ukrajiny v jej medzinárodne uznaných hraniciach, ako aj suverénne právo Ukrajiny, jej vlády a občanov rozhodovať o kľúčových otázkach svojej budúcnosti a národného záujmu, vrátane spôsobu a modalít urovnania vojenského, vojnového konfliktu a dosiahnutia komplexného spravodlivého a trvalého mieru v súlade s princípmi Charty OSN. Toto uznesenie bolo schválené dnes na výbore pre európske záležitosti pod uznesením č. 148.
88. schôdza NR SR - 10.deň - B. popoludní
Dátum: 2023-03-29
Poslanec: Pleštinská, Zita (OĽANO)
Druh vystúpenia: Vystúpenie s faktickou poznámkou

50. Ďakujem pekne, pán predsedajúci. Monika Kozelová, správne si poznamenala, že ruský prezident začal svoju surovú agresiu a iba on ju môže ukončiť. Všetci z nás, ktorí tu sedíme a na celom svete si želáme, aby sa ukončilo diplomaticky mierovou, s mierovým cieľom vojna na Ukrajine. No kedy nastane mier na Ukrajine? Mier na Ukrajine nastane iba vtedy, keď Rusko prestane bombardovať Ukrajinu a stiahne z jej územia svojich vojakov. Na to, aby sa skončila voja na Ukrajine, je nutné urobiť dve veci. Musí sa zmeniť názor v Kremli a Moskva sa musí vzdať svojich vojnových plánov a zmeniť svoj postoj k podnecovaniu k vojne na mierové myslenie. Až vtedy bude môcť hovoriť, vtedy budeme môcť začať hovoriť o mieri. Rovnako ukrajinský prezident Volodymyr Zelenskyj hovorí o diplomatickom riešení, ale až po zastavení bojov a odchode ruských vojakov z Ukrajiny. Ďakujem pekne.
88. schôdza NR SR - 10.deň - B. popoludní
Dátum: 2023-03-29
Poslanec: Pleštinská, Zita (OĽANO)
Druh vystúpenia: Vystúpenie s faktickou poznámkou

38. Ďakujem pekne, pán predsedajúci. Pán kolega Osuský, veľmi dobre si vo svojom referáte alebo vlastne svojom príspevku zdôvodnil dôvod podania tohto uznesenia a možno kolegom odcitujem z odôvodnenia, prečo toto uznesenie vlastne dávame. Národná rada Slovenskej republiky môže podľa čl. 2 ods. 3 ústavného zákona č. 397/2004 Z. z. o spolupráci Národnej rady Slovenskej republiky a vlády Slovenskej republiky v záležitostiach Európskej únie schvaľovať stanoviská Slovenskej republiky aj v ďalších záležitostiach Európskej únie, ak ju o to požiada vláda alebo najmenej pätina poslancov Národnej rady Slovenskej republiky, tak sa udialo, lebo toto uznesenie vlastne má 34 signatárov. A ak sa Národná rada Slovenskej republiky nevyjadrí k návrhu stanoviska Slovenskej republiky do dvoch týždňov od jeho predloženia alebo ak Národná rada Slovenskej republiky neschváli návrh stanoviska Slovenskej republiky a zároveň neschváli v danej veci iné stanovisko, člen vlády je viazaný návrhom stanoviska Slovenskej republiky podľa čl. 2 ods.4 druhej vety ústavného zákona č. 397/2004 Z. z. o spolupráci Národnej rady Slovenskej republiky a vlády Slovenskej republiky v záležitostiach Európskej únie. Takto to máme v zákone. Škoda, že sme neschválili návrh zákona, ktorý predložil pán kolega Dostál, ale takto to funguje a myslím si, že toto uznesenie má svoje miesto a verím, že bude v snemovni, v ctenej snemovni schválené. Ďakujem pekne.
88. schôdza NR SR - 10.deň - B. popoludní
Dátum: 2023-03-29
Poslanec: Pleštinská, Zita (OĽANO)
Druh vystúpenia: Vystúpenie

34. Ďakujem pekne, pán predsedajúci. Vážené kolegyne poslankyne, vážení kolegovia poslanci, pán predkladateľ kolega Peter Osuský v zastúpení 34 signatárov vám predstavil návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky k stanovisku Slovenskej republiky k podpore Ukrajiny v kontexte vojenskej agresie Ruskej federácie, tlač 1533. V zmysle rozhodnutia predsedu Národnej rady Slovenskej republiky č. 1595 podávam správu o výsledku prerokovania uvedeného materiálu vo výbore pre európske záležitosti. Predseda Národnej rady Slovenskej republiky uvedeným rozhodnutím pridelil materiál na prerokovanie výboru pre európske záležitosti. Výbor uvedený materiál prerokoval a prijal uznesenie č. 148 z 29. marca 2023, ktorým odporúča Národnej rade Slovenskej republiky schváliť navrhnuté stanovisko Slovenskej republiky. Pán predsedajúci, prosím, otvorte teraz rozpravu.
88. schôdza NR SR - 9.deň - B. popoludní
Dátum: 2023-03-28
Poslanec: Pleštinská, Zita (OĽANO)
Druh vystúpenia: Vystúpenie s faktickou poznámkou

120. Ďakujem. Ďakujem pekne, pán predsedajúci. Vládnuť počas troch rokov, ako si zhrnul, Igor, vo svojej rozprave, bolo veľmi zložité. A keď sme išli do koalície, do vlády v marci 2020, sme netušili, čo nás čaká. Zvládnuť pandémiu COVID-19 a teraz aj dôsledky vojny na Ukrajine, pomoc Ukrajincom v boji proti ruskému agresorovi bolo a je stále nesmierne náročné. Bojovať s mafiou je niekedy nad ľudské sily. Čeliť útokom médií, od ktorých by sme očakávali podporu, nám zobralo a stále berie veľa sily a času. Napriek tejto zložitej situácii sme 200 eur, rodinným balíčkom pomohli rodinám navýšiť ich rodinný rozpočet. Prijali sme ďalšie opatrenia ako rodičovský bonus, ktorý pomôže rodičom dôchodcom, príspevok v tehotenstve a mnoho ďalších finančných príspevkov, napr. pre ťažko zdravotne postihnutých členov rodiny, ktorými sa pomáha rodinám ako nikdy predtým. Možno aj 500 eur za účasť vo voľbách, šokujúca suma, ale na druhej strane žijeme šokujúce chvíle a výsledky volieb môžu byť pre demokratov extrémne šokujúce. Vo svojej faktickej pripo... poznámke by som spomenula ešte fakty, na ktoré sa ma občania pýtajú. Odmena za účasť vo voľbách by sa podľa návrhu mala vyplácať len za účasť vo voľbách do Národnej rady, ktoré sa budú konať ako prvé po nadobudnutí účinnosti zákona, čiže 30. septembra 2023. Účinnosť novej legislatívy sa navrhuje od 1. júna. Odmenu by malo podľa novely vyplácať ministerstvo vnútra prostredníctvom poskytovateľa univerzálnej služby podľa zákona o poštových službách. Tento mimoriadny príspevok 500 eur vo voľbách pokladám za ďalšiu formu pomoci rodinám v týchto ťažkých pocovidových časoch, keď v dôsledku vojny na Ukrajine musia rodiny platiť zvýšené ceny za energie a za potraviny. Ďakujem pekne za možnosť vystúpiť.
59. schôdza NR SR - 1.deň - B. popoludní 4
Dátum: 2022-02-25
Poslanec: Podmanický, Ján (SMER - SD)
Druh vystúpenia: Vystúpenie s faktickou poznámkou

32. Ďakujem pekne za slovo. Vážený pán poslanec, ja chcem poďakovať za ten pozmeňujúci návrh a rovnako ako ty chcem vyzvať kolegov z vládnej koalície, aby si dobre zvážili, či nepodporia tento pozmeňujúci návrh, nakoľko je rozumný, racionálny a správny. Nikto z nás nemá problém s tým, naopak, všetci cítime povinnosť, že treba ľuďom, ktorí sú v núdzi, pomôcť a treba všetko pre to urobiť, aby sme sa na tomto rýchlo dohodli a aby sme vyslali aj jednoznačný signál, že slovenský parlament sa v tomto zhodol. Nekazme to, prosím vás, zavádzaním cenzúry. To sú vážne inštitúty, viete, na ktoré treba aj trocha času, na ktoré treba aj trocha porozmýšľať, treba urobiť aj nejaké odborné debaty. Takéto zrýchlené zavádzanie cenzúry, to je strašne nebezpečná vec. Vážení kolegovia z vládnej koalície, ktorí troška viete, o čom hovorím, hovorím o základných právach a slobodách, ktoré máme v ústave. S tým sa nenarába v skrátenom legislatívnom konaní. Ja chcem naozaj poprosiť, zvážte to, aby sme neurobili niečo, že tu zavedieme inštitút cenzúry. Ja viem, že sa nám nepáčia všetky názory. Ani mne sa nepáčia, ale to vždy bolo aj to vždy bude, ale ľudstvo predsa dospelo v určitom štádiu k názoru, že sloboda prejavu je viac ako cenzúra. Spomeňme si na slová Winstona Churchilla, povedal: Pane, hlboko s vami nesúhlasím, ale urobím všetko pre to, aby ste mohli povedať svoj názor. A zas nepodceňujme tých ľudí natoľko, že oni nevedia si vyhodnotiť, ktorý názor je hlúpy, ktorý je správny. A zas nemôžeme všetci rovnako myslieť, veď to nemôžeme od ľudí chcieť. Veď v tom je tá spoločnosť aj pekná, že je pestrá, že zaznievajú aj rôzne názory. Skôr sa učme počúvať. A keď sa budeme učiť počúvať, potom môžu zaznievať aj iné názory a budeme mať harmóniu v spoločnosti. Takže, kolegovia, prosím vás, schváľte ten pozmeňujúci návrh pána poslanca Suska.
58. schôdza NR SR - 1.deň - A. dopoludnia
Dátum: 2022-02-18
Poslanec: Podmanický, Ján (SMER - SD)
Druh vystúpenia: Vystúpenie s faktickou poznámkou

101. Pani ministerka, stále dookola sa tu ako argument používa to rozhodnutie krajského súdu, ktorý rozhodoval o väzbe, nerozhodoval o merite veci, o vine a nevine. Rozhodoval o dôvodoch väzby, teda či sú útekové dôvody, kolúzne dôvody alebo iné, alebo, ja neviem, ovplyvňovacie dôvody, alebo iné dôvody. To dobre viete. To nebolo rozhodovanie o vine alebo nevine tých vyšetrovateľov. Bola to ťažká nadpráca sudkýň, ktorá jednoducho bola následne odmenená tým, že boli posunutí, posunuté na nejakú pozíciu. Takže neobhajujte sa týmto rozhodnutím, lebo v tejto časti to bolo nezákonné, a to dobre viete aj vy, pani ministerka, aj pán minister, aj ostatní. Pán poslanec Suja mi vyfúkol tú krásnu vetu klasika: „Mária, Mária, ty si ten podvod spáchala.“ (Povedané so smiechom.) To je krásna veta, ktorú treba opakovať, ale ja mám dnes ešte lepšiu vetu pre vás, pani ministerka. A povedali ste ju vy pred chvíľou. Podvedomie je beťár, podvedomie je beťár. Viete, čo ste povedali? A budem to opakovať až do konca mojej faktickej poznámky: „Minister Mikulec nastúpil v čase, keď políciu ovládla mafia.“ Inými slovami, minister Mikulec nastúpil v čase, keď políciu ovládla mafia, jeden deň, spolu prišli. Rozumiete, čo ste povedali? Minister Mikulec nastúpil v čase, keď políciu ovládla mafia. Minister Mikulec nastúpil v čase, keď políciu ovládla mafia. (Reakcia z pléna.) Áno, aby ste to pochopili aj vy, pani poslankyňa, pre vás, minister Mikulec nastúpil v ten deň, keď spolu s ním polícia ovládla mafia. (Ruch v sále.) To som parafrázoval, aby to pani poslankyňa pochopila. To som pre ňu urobil špeciálne vysvetlenia podvedomia pani ministerky. Ďakujem pekne. (Reakcia z pléna.)
58. schôdza NR SR - 1.deň - A. dopoludnia
Dátum: 2022-02-18
Poslanec: Podmanický, Ján (SMER - SD)
Druh vystúpenia: Vystúpenie s faktickou poznámkou

83. Ďakujem za slovo. Pán minister, vy ste sa tu snažili tie dôkazy, ktoré boli zverejnené, bagatelizovať, relativizovať, snažili ste sa navodiť atmosféru, že čo tu my robíme nejakú vedu z nejakých neformálnych debát vyšetrovateľov. Takých debát je na Slovensku milión. Pán minister, dobre viete, že je to len márny pokus niečo schovať pod koberec. To nebola žiadna neformálna debata nejakých ľudí, ktorí niekde sedia a rozprávajú sa. Bola to debata štátnych orgánov o príprave trestnej činnosti, o manipulovaní dôkazov. To neboli nejakí chlapci, ktorí sa o niečom rozprávajú. To boli vyšetrovatelia, štátne orgány, ktoré vykonávali svoju právomoc a vykonávali ju spôsobom absolútne protiprávnym, nepovoleným, zločinným. Nie sú to len nejaké nahrávky, ktoré si niekto urobil. Sú to legálne, povolené nahrávky, povolené krajským súdom, použiteľné v trestnom konaní. To nebola žiadna nejaká vec, ktorá sa dá vypnúť, ako povedal jeden z mála novinárov, ktorý sa tejto téme venujú a ktorého nemožno nijakým spôsobom obviňovať, že je naklonený SMER-u, mám na mysli pána Daga Daniša, ktorý povedal vo svojom komentári, tieto ohavnosti, použil slovo ohavnosti, sa nedajú vypnúť. Tieto ohavnosti sa nedajú vypnúť. Vy máte jediné šťastie, pán minister, že vás ešte médiá chránia. Ale už viacerí novinári si uvedomujú, že ak budú toto obraňovať, tak zavedú precedens, že v budúcnosti sa už nebudú môcť nikoho, žiadneho politika na nič pýtať, lebo ak toto prikryjú, tak potom už nemôžu nikomu nič vyčítať.